Atle Antonsen

Atle Antonsen (født 11. august 1969 på Lillehammer) er en norsk komiker, skuespiller og manusforfatter.

Antonsen har deltatt i flere humorprogrammer på TV, blant annet Etaten og NAV, hvor han også var manusforfatter. Han innehadde hovedrollen som Dag i serien med samme navn. Han har også medvirket i Nissene på låven og Jul i Blodfjell. Antonsen har vært primus motor i det tyskspråklige bandet DDR, han medvirket i Lompelandslaget og var sammen med Johan Golden frontfigur for Det Politiske Parti som stilte i stortingsvalget i 2001. Blant andre TV-programmer han har medvirket i finner vi Mandagsklubben på TVNorge, Team Antonsen og Uti vår hage på NRK.  Sammen med Johan Golden ledet han mellom 2001 og 2002 tv-programmet En L.U.N. aften med Golden og Antonsen på Metropol TV og senere radioprogrammene Kommisjonen (2004–2008) på Kanal 24. Sammen er de siden 2008 programledere i det ukentlige radioprogrammet Misjonen på P4.  

Antonsen har vunnet Komiprisen fire ganger; i 2004 i klassen beste stand up-artist og i 2007, 2008 og 2012 i klassen beste mannlige artist i revy og komedie. Under Gullruten 2006 ble han kåret til beste mannlige skuespiller for Tre brødre som ikke er brødre. I 2016 ble han nominert til Amandaprisen som beste mannlige skuespiller for filmen Grand Hotel.

Karriere 
I 2006 deltok han i showet Team Eckbo, en sceneproduksjon i samarbeid med Harald Eia, Bård Tufte Johansen og Espen Eckbo. Antonsen er også kjent for sin plystring og har medvirket på mange plateinnspillinger og liveopptredener.

Han har bidratt til den norskdubbede versjonen av flere animasjonsfilmer som «Herr Utrolig» i De utrolige og som Homer Simpson i The Simpsons Movie og er i tillegg stemmen til hovedpersonen i den norske animasjonsfilmen Kurt blir grusom.

I 2012 hadde han hovedrollen som Kong Arthur i den britiske Monty Python-musikalen Spamalot på Folketeateret i Oslo.

I 2015 og 2017 sang han hovedrollen som Papageno i operaen Tryllefløyten på Den Norske Opera. I tillegg spilte han våren 2018 hovedrollen som Willy Loman i En handelsreisendes død på Nationaltheatret i Oslo.

I januar 2018 kom han med komediefilmen Norske Byggeklosser, som var inspirert av filmen med samme navn fra 1972. I filmen fra 2018 har Antonsen skrevet manus sammen med Arild Fröhlich og spiller 11 roller.

I august 2019 hadde han premiere på stand up-showet 12 gode råd sammen med Bård Tufte Johansen. Høsten 2020 ga de ut boken Bård og Atles gode råd om absolutt ALT på Eget forlag. Sammen vant de Leif Justers ærespris for 2020.

I oktober 2019 hadde TV-programmet Kongen befaler premiere på første sesong. Programmet er ledet av Atle Antonsen og hans kompanjong Olli Wermskog. Høsten 2022 gikk programmet i sjette sesong på TVNorge.

I desember 2021 var han nok en gang å se som karakteren Bent Leikvoll i den norske humorkalenderen Nissene i bingen på TVNorge.

Anmeldelse 
I november 2022 ble Antonsen anmeldt til politiet av redaktør, samfunnsdebattant og forfatter Sumaya Jirde Ali for å ha kommet med hatefulle ytringer mot henne i oktober samme år. Saken ble henlagt av Oslo statsadvokatembeter med begrunnelse i bevisets stilling. Dagen etter henleggelsen valgte Antonsen å trekke seg fra Kongen befaler, og Discovery meldte at en ferdig innspilt julespesial med Antonsen som «Kongen» ikke ville bli sendt. Statsadvokatens henleggelse ble innklaget til Riksadvokaten, som opprettholdt henleggelsen. I mai 2023 konkluderte Pressens Faglige Utvalg med at NRK brøt god presseskikk i sin omtale av saken.

Filmografi

Film 
 2000: Get Ready to Be Boyzvoiced
 2004: Svarte penger – hvite løgner
 2004: De utrolige (stemme)
 2005: Tommys inferno
 2005: Pitbull-Terje
 2006: Asterix og vikingene (stemme)
 2007: The Simpsons Movie (stemme)
 2008: Kurt blir grusom (stemme)
 2010: Dag (TV-serie)
 2011: Kong Curling
 2012: Fuck Up
 2012: Modig (film) (stemme)
 2013: Croods (stemme)
 2014: Doktor Proktors prompepulver
 2014: Jakten på Berlusconi
 2015: Presten i paradiset
 2015: Doktor Proktors tidsbadekar
 2016: Grand Hotel
 2018: Norske byggeklosser
 2018: De utrolige 2 (stemme)
 2021: I onde dager

Fjernsyn 
 1998: Åpen post (gjest)
 1998–99: XLTV
 1999: TvTv
 2000: Mandagsklubben
 2001: En L.U.N. aften med Golden og Antonsen (gikk på Metropol TV)
 2001: Nissene på låven
 2003: Uti vår hage
 2003: Komiprisen 
 2004: Team Antonsen
 2004: Riksarkivet
 2005: Tre brødre som ikke er brødre
 2006: Etaten
 2008: Uti vår hage 2
 2010: Eurovision Song Contest 2010 (gjest)
 2010: Påpp & Råkk
 2010: Dag
 2010: Den unge Fleksnes
 2011: Nissene over skog og hei
 2012: NAV
 2017: Jul i Blodfjell, sesong 1
 2017: Mandagsklubben
 2019: Jul i Blodfjell, sesong 2
 2019: Kongen befaler, sesong 1
 2020–2022: Aldri voksen
 2020: Kongen befaler, sesong 2
 2021: Kongen befaler, sesong 3 og 4
 2021–2022: Kjære landsmenn
 2021: Nissene i bingen
 2022: Kongen befaler, sesong 5 og 6

Bibliografi

Diskografi 
 Kommisjonen med Antonsen & Golden – Bableperler (2006), med Johan Golden
Singler
 Barnslig (2003), med Equicez, Philip Ruud & Thea

DDR 
 Über Alles (1998)
 Norwegische Superknüller (2001)
 Das War Das (2009)
Singler
 Best ohne Ball (1998)
 Ach, ach, ach! Es geht besser nun (1998)
 Hier wird es Leben, Rai-Rai! (1998)
 Zeichentrick Helden/Die Bergregeln (2001)

XL 
 XLCD (1999)

Passional Tatere  
 Under samme himmel/Landeveiens lord (1990)

Deltar på 
 Scream Music Entertainment: Volum 4,5%... den andre drekka enda mer! (2001)
 Equicez: State of Emergency (2003)
 Pass It Records: Get On the Bus (2003)
 DJ Fade & Paddywax: Oslo State of Mind 3 (2003)
 McMusic: McMusic 26 (2003)
 Tribe Records: +47 Hip Hop – en introduksjon (2003)
 Ompakara: Gangsterpolka (2008)
 Ole Dørje: Sidelengs (2008)
 Eric Ness: Blah Blah Blah (2012)
 Speakeasy: Wildfire (2013)
 ESS Engros: Latterkuler – Norske humorklassikere i 50 år (2013)
 Tor Finns: Navle (2014)
 Filmmusikk: Prästen i paradiset – Original Motion Picture (2015)
 Kings of the Valley: Kings of the Valley (2017)
 Michael Krohn: Unwanted (2017)

Annet 
 2004–2008: Kommisjonen, radioprogram på Kanal 24
 2006–2007: Team Eckbo, sceneshow med Harald Eia, Bård Tufte Johansen og Espen Eckbo
 2008–: Misjonen, radioprogram på P4
 2015–2016: Papageno i Tryllefløyten på Den Norske Opera & Ballett

Priser og nominasjoner 
 Nominert til Komiprisen 2003 i klassen beste standup-artist
 Komiprisen 2004 i klassen beste standup-artist
 Nominert til Komiprisen 2004 i klassen beste mannlige artist, revy og komedie for Team Antonsen og Uti vår hage
 Gullruten 2006 i klassen beste mannlige skuespiller for Tre brødre som ikke er brødre
 Komiprisen 2007 i klassen beste mannlige artist, revy og komedie for Team Eckbo og Etaten
 Komiprisen 2008 i klassen beste mannlige artist, revy og komedie for Uti vår hage 2
 Komiprisen 2012 i klassen beste mannlige artist, revy og komedie for Dag
 Nominert til Gullruten 2011 i klassen beste mannlige skuespiller for Dag
 Nominert til Komiprisen 2012 i klassen årets morsomste for Dag
 Nominert til Komiprisen 2013 i klassen årets morsomste for Dag
 Nominert til Amandaprisen 2016 i klassen beste mannlige skuespiller for Grand Hotel
 Leif Justers ærespris 2020, sammen med Bård Tufte Johansen
 Nominert til Gullruten 2022 i klassen publikumsprisen for Kjære landsmenn og Kongen befaler

Referanser

Eksterne lenker 
 
 
 
 
  Atle Antonsen på Filmweb
  Eget forlag

Norske komikere
Norske skuespillere
Programledere for NRK
Programledere for TVNorge
Vinnere av Gullruten for beste skuespiller
Plystrere
Personer fra Lillehammer kommune
Norske standupkomikere
Norske podkastere